علمت “كود” أن أحزاب التحالف الثلاثي فشل في التوافق على مرشح لرئاسة عمدة العاصمة، بسبب تمرد منتخبي هذه الأحزاب ورفضهم طريقة تقسيم “كعكة” الرئاسيات في مجالس المقاطعات والجماعة والعمالة. ولحدود كتابة هذه الأسطر، فإن سعيد بنمبارك، المنسق الجهوي لحزب التجمع الوطني للأحرار، فشل مرة أخرى، في تدبير التوافقات في انتخاب أعضاء مجلس العمالة ، حيث رفض عدد من المنتخبين دعم عبد العزيز الدرويش، مرشح لائحة التحالف الثلاث. السيناريو ديال انتخاب عمدة الرباط غادي يتكرر اليوم مع انتخاب المجلس الاقليمي، تمرد جماعي للمستشارين، وتحالف الداعمين لـ”لشكر” ضدا على التحالف الثلاثي. وعلمت “كود” الأحزاب ديال التحالف مشتتة، وكلهم منقسمين، ولائحة الدريوش متقدرش تجيب اغلبية، اذن غاتولي ازمة داخل هاد التحالف. مجلس العمالة يتكون من 21 عضو، غادي يتم انتخابهم من اعضاء مستشاري الجماعة اللي طلعو فهاد الانتخابات واللي عددهم 81 عضو. هاد روينة بسبب فشل التوافقات اللي دار بنمبارك مع خديجة الزومي والمهدي بنسعيد ديال البام، هاد ثلاثة فشلو يديرو تحالفات. بسبب تحكم ديالهم فتوزيع الرئاسيات ديال المقاطعات. الغريب فالأمر أن البعض كانو كايديرو العنف والبلطجة فمجلس الجماعة السابق، وجوههم ماشي ديال رئاسة المقاطعات، هادو باغين يشدو الرئاسة ديال عدد من المقاطعات واخا عندهم الوسخ ف تاريخهم وعندهم احكام قضائية، وكاين اللي مورط فملفات فساد. التحالف ديال بنمبارك والزومي المهدي بنسعيد، باغين يعطيهم الرئاسات. شوهة وصافي للعاصمة الادارية للمملكة. 
روينة فالتحالف الثلاثي بالرباط..سيناريو فشل انتخاب عمدة الرباط غايتعاود اليوم فالمجلس الاقليمي والاغلبية مشتتة